b"\n_START_ARTICLE_\nEnrique Badia Romero\n_START_SECTION_\nLiv og virke\n_START_PARAGRAPH_\nRomero er mest kjent som tegner av Peter O'Donnells Modesty Blaise, han tok over etter den originale Modesty Blaise tegneren Jim Holdaway, som d\xc3\xb8de i 1970. Romero gav Modesty Blaise en mykere og mer feminin linje enn den Holdaways versjon. Han ble med dette Modestylesernes favorittegner._NEWLINE_Romero er selvl\xc3\xa6rt som tegner. Han fikk sin f\xc3\xb8rste tegnejobb som 17-\xc3\xa5ring i Basrcelona, etter dette forlot han aldri tegneserieverden. Fra 1947 til 1958 arbeidet han med reklame, forskjellige figurer, klistermerker og omslagstegninger ved siden av ulike eventyrserier. Romer startet et studio som drev fjernundervisning (korrespondanseundervisning) for tegnere, og gav ut magasinet \xc2\xabAlex\xc2\xbb, med tegninger av den tids beste artister. Fra 1959 ble Romeros arbeid brukt ogs\xc3\xa5 utenfor Spania. Fra 1970 til 1978 tegnet Romero Modestty Blaise, f\xc3\xb8r han laget sin egen serie, Axa som gikk i avisen the Sun. Etter uenigheter med redakt\xc3\xb8rene avsluttet Romero serien om Axa. Romero tegnet Modesty igjen fra 1986 til 27. november 2001, da O'Donnel bestemte seg for \xc3\xa5 avslutte serien om Blaise. Romero har tegnet 59 historier om Modesty Blaise. _NEWLINE_Romero arbeider n\xc3\xa5 med nye figurer, og nye historier. Det skal v\xc3\xa6re planlagt en film om Romeros tegneseriefigur Axa."